《八声甘州 东阳岩》
唐代·曾原郕

问岩云朵朵为谁飞，向来读何书。道江南名宦，掉头勿顾，彩服归与。

无限山中风物，今古属潜夫。渺渺辽天鹤，应费招呼。

谩说缁巾缟带，与豸冠犀剑，忧乐如何。渐桥横采石，国步已趑趄。

想归来、顿成憔悴，叹季鹰、闻早忆莼鲈。丹泉冷，崖钟绝响，夕照啼乌。

作者简介：曾原郕，工诗词。师事著名文学家杨万里。南宋末避乱钟陵，与戴石屏诸贤结“江湖吟社”。遗作极少见，旧县志载有其 《瑞鹤仙》词 《金精山》一首。